**Φύλλο εργασίας: Πολιτική προστασίας προσωπικών δεδομένων στο διαδίκτυο - Φόρμες στο διαδίκτυο**

**Όνομα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ημερομηνία: \_\_\_\_\_\_\_\_\_\_\_**

Απαντήστε στις ερωτήσεις:

1. Για ποιον σκοπό θα συμπλήρωνε κάποιος τη φόρμα αυτή;
2. Ποιες προσωπικές πληροφορίες (στοιχεία για τον εαυτό μας) μας ζητά η αίτηση για εγγραφή;
3. Πώς καταλαβαίνουμε ποια πεδία (κενά) της αίτησης είναι υποχρεωτικά να συμπληρώσουμε;
4. Γιατί μας ζητά τηλέφωνο και διεύθυνση;
5. Θα συμπληρώνατε αυτή τη φόρμα;
6. Η αίτηση λέει «Πρέπει να είστε τουλάχιστον 18 ετών, για να χρησιμοποιήσετε το eBay.». Γιατί νομίζετε πρέπει να είμαστε μεγαλύτεροι από 18;
7. Η αίτηση γράφει: «Το ιδιωτικό σας απόρρητο είναι σημαντικό για μας. Το eBay δεν ενοικιάζει ούτε πουλά τις προσωπικές σας πληροφορίες σε τρίτες εταιρείες, χωρίς τη συγκατάθεσή σας.». Γιατί είναι σημαντικό να έχουμε αυτή την πληροφορία;
8. Μπορείτε να καταλάβετε σε ποιον δίνετε αυτά τα δεδομένα;
9. Διαβάστε τα ακόλουθα:

|  |
| --- |
| **Συμφωνία** **χρήστη** ή **όροι** **χρήσης** ή **αποποίηση** (terms of service, terms of use): είναι κανόνες τους οποίους κάποιος πρέπει να συμφωνήσει να τηρεί, για να χρησιμοποιεί μια υπηρεσία. Οι όροι χρήσης μπορούν να καλύπτουν διάφορα θέματα, συμπεριλαμβανομένων των αποδεκτών διαδικτυακών συμπεριφορών των χρηστών, της πολιτικής μάρκετινγκ της εταιρείας και των δηλώσεων για τα πνευματικά δικαιώματα. |

|  |
| --- |
| **Πολιτική απορρήτου** είναι μια δήλωση που αποκαλύπτει με ποιους τρόπους συγκεντρώνονται, χρησιμοποιούνται, αποκαλύπτονται και τυγχάνουν διαχείρισης τα προσωπικά μας στοιχεία. |

Βάζοντας V στα κουτάκια κάτω από το «Συμφωνώ με τα ακόλουθα» είναι σαν να υπογράφουμε ένα συμβόλαιο. Σημαίνει ότι έχουμε διαβάσει όλους τους όρους χρήσης και την πολιτική απορρήτου και συμφωνούμε με αυτή (ασχέτως αν δεν την διαβάσαμε). Αν δεν είμαστε προσεκτικοί, μπορεί να δώσουμε δικαιώματα για πρόσβαση και χρήση των πληροφοριών μας με τρόπους που εμείς δεν θα θέλαμε. Επίσης, εφόσον βάζουμε V οφείλουμε να τηρούμε τους κανόνες συμπεριφοράς που μας θέτουν.